บริษัทฯมีความเสี่ยงหลายด้านที่เกี่ยวข้องกับการธุรกิจของบริษัท ทั้งที่เกี่ยวข้องโดยตรงกับบริษัทและเป็นความเสี่ยงที่กระทบต่ออุตสาหกรรม ซึ่งเป็นปัจจัยที่เกิดจากปัจจัยภายในและปัจจัยภายนอก บริษัทได้ให้ความสำคัญเป็นอย่างยิ่งต่อปัจจัยเสี่ยงด้านต่างๆที่จะกระทบต่อการดำเนินธุรกิจเพื่อให้บริษัทได้บรรลุเป้าหมายและเป็นไปตามวัตถุประสงค์ของบริษัทฯ คณะกรรมการตรวจสอบได้สอบทานความเสี่ยงต่างๆที่เกี่ยวข้องกับธุรกิจของบริษัทและได้ให้นโยบายเกี่ยวกับการบริหารความเสี่ยงและวิธีการวัดความเสี่ยงที่เหมาะสมกับผู้บริหารอยู่ตลอด

1 ความเสี่ยงที่กระทบรายได้และกำไร

- การจัดหาวัตถุดิบ

  จากการที่บริษัทฯต้องใช้น้ำมันหนืด (carbon feed stock oil) เป็นวัตถุดิบหลัก
  ซึ่งต้องนำเข้าจากประเทศอเมริกา ซึ่งคิดเป็น 90-95% ของต้นทุนวัตถุดิบทั้งหมด
  หรือเทียบเท่ากับ 80-85% ของต้นทุนในการผลิต
  ทำให้บริษัทมีความเสี่ยงในเรื่องการจัดหาวัตถุดิบ ซึ่งบริษัทพยายามซื้อวัตถุดิบจากผู้ขาย 2-3 แห่ง
  และบางครั้งก็ซื้อตรงจากโรงกลั่นซึ่งเป็นการกระจายความเสี่ยงในการจัดหาวัตถุดิบ
  บริษัทยังได้เจรจากับโรงกลั่นในประเทศเพื่อจัดหาวัตถุดิบจากในประเทศ
  ทั้งนี้เพื่อลดการพึ่งพาการนำเข้าวัตถุดิบ
  นอกจากนี้บริษัทได้สำรวจและศึกษาความเป็นไปในในการนำเข้าวัตถุดิบจากประเทศในกลุ่มอาเซียน
  และพยายามใช้วัตถุดิบแทนน้ำมันหนืด

- ความผันผวนของราคาวัตถุดิบ

  ราคาน้ำมันหนืดเปลี่ยนแปลงขึ้นลงตามราคาน้ำมันดิบในตลาดโลก
  ซึ่งที่ผ่านมาราคาน้ำมันดิบในตลาดโลกมีความผันผวนสูงมาก
  เนื่องจากหลากหลายปัจจัยที่บริษัทไม่สามารถควบคุมได้ ได้แก่ ภาวะเศรษฐกิจโลกถดถอย
  เสถียรภาพทางการเมือง และการใช้พลังงานทดแทน เป็นต้น
  ซึ่งในระหว่างปีที่ผ่านมาราคาน้ำมันโลกอยู่ในระดับ 34 – 82 ดอลล่าร์ต่อบาเร็ล
  และราคาน้ำมันหนืดได้ปรัปตัวตามราคาน้ำมันดิบด้วย

  อย่างไรก็ตาม
  บริษัทได้ใช้ความระมัดระวังเป็นอย่างยิ่งในการสั่งซื้อวัตถุดิบโดยจะทำการสั่งซื้อวัตถุดิบเป็นปริมาณมากๆเมื่อมีราคาต่ำและในทางกลับกันบริษัทจะชะลอการสั่งซื้อวัตถุดิบเมื่อวัตถุดิบมีราคาสูงขึ้น
  นอกจากนี้บริษัทได้มอนิเตอร์ราคาน้ำมันในตลาดโลกและได้มีการปรึกษากับผู้ชำนาญการทางด้านพลังงานตลอด

  ปัจจุบันบริษัทตัดสินใจซื้ออย่างรอบคอบมากขึ้น
  โดยจะทำการซื้อในปริมาณน้อยลงแต่ทำการซื้อเป็นประจำทุกเดือนเพื่อลดความเสี่ยงอันเกิดจากการผันผวนของราคาวัตถุดิบ

- ราคาขายคาร์บอนแบล็ค

  บริษัทมีสินค้า(carbon black ) มากมายหลายเกรด ซึ่งราคาขึ้นอยู่กับดีมานด์ / ซัพพลาย
  ของตลาดโลก, สถานการณ์ราคาcarbon black และราคาน้ำมันในตลาดโลก,
  ภาวะอุตสาหกรรมคาร์บอนแบล็ค รวมทั้งอุตสาหกรรมรถยนต์
  และขึ้นกับคุณลักษณะเฉพาะของแต่ละเกรดสินค้าด้วย

  ดังนั้นบริษัทมีนโยบายที่จะกำหนดราคา(fix price)ให้สำหรับลูกค้ารายใหญ่เป็นรายไตรมาส
  และมีการกำหนดราคาขายโดยใช้สูตรคำนวณราคาขายสำหรับลูกค้ารายใหญ่เพื่อลดความผันผวนของราคา

  - กำไรขั้นต้น

  จากการที่ราคาน้ำมันในตลาดโลกปรับตัวสูงขึ้น ผลจากภาวะเศรษฐกิจฟื้นตัวอย่างเชื่องช้า
  และผลกระทบจากพิษเศรษฐกิจในหลายๆประเทศ
  ประกอบกับความต้องการและการบริโภคที่หดตัวอย่างแรงซึ่งกระทบต่ออุตสาหกรรมรถยนต์
  ทำให้ส่งผลกระทบต่อกำไรขั้นต้นของบริษัท

  บริษัทไม่สามารถผลักภาระต้นทุนการผลิตที่เพิ่มสูงขึ้นทั้งหมดโดยการปรับราคาขายให้สูงขึ้น
  เนื่องจากบริษัทจะต้องแข่งขันกับคู่แข่งรายอื่นในอุตสาหกรรมนี้ด้วย
  ทำให้บริษัทต้องรับภาระจากต้นทุนที่เพิ่มสูงขึ้นบางส่วนไว้ด้วย

2. ความเสี่ยงจากการดำเนินงาน

- ความเสี่ยงในการผลิต

  บริษัทได้มีการดูแลและรักษาเครื่องจักรและอุปกรณ์ในการผลิตทั้งหมดในอยู่ในสภาพดีตลอด
  บริษัทมีการตรวจเช็คอุปกรณ์เครื่องจักรเป็นประจำสม่ำเสมอเมื่อเครื่องจักรมีอายุใช้งานนานกว่าอายุใช้งานปกติ
  และบริษัทได้ตระหนักถึงความปลอดภัยในการทำงานของพนักงานอย่างมาก
  โดยได้มีการอบรมเตรียมความพร้อมในกรณีเกิดเหตุฉุกเฉินขึ้นในระหว่าง ปฎิบัติงาน
  และได้ลงทุนติดตั้งอุปกรณ์เครื่องจักรเพื่อความปลอดภัยในการทำงาน
  บริษัทได้ให้ความสำคัญอย่างยิ่งกับระบบเตือนภัยและการแก้ไขก่อนเกิดเหตุ
  ซึ่งเป็นส่วนหนึ่งในระบบป้องกันและบำรุงรักษาเครื่องจักร
  เพื่อลดความเสี่ยงในการต้องปิดซ่อมแซมใหญ่
  นอกจากนี้ยังมีแผนรองรับเหตุการณ์ฉุกเฉินที่จะเกิดขึ้นในโรงงานด้วย

  บริษัทได้ใส่ใจในการเปลี่ยนอุปกรณ์ที่เก่าและมีอายุการใช้งานนานๆอยู่เป็นประจำเพื่อให้การผลิตมีประสิทธิภาพดีขึ้นและมีการวางแผนการซ่อมแซมอุปกรณ์เครื่องจักรเป็นปกติ

- ความเสี่ยงจากโครงการขยายกำลังการผลิต

  สำหรับโครงการขยายกำลังการผลิตนั้น
  บริษัทมีความเสี่ยงอันเกิดจากความผิดพลาดในการออกแบบเครื่องจักร
  หรือความเสี่ยงอันเกิดจากคุณภาพของวัตถุดิบ
  หรืออาจจะมีความเสี่ยงอันเกิดจากประสิทธิภาพในการทำงานของพนักงาน
  ดังนั้นบริษัทจึงได้ทำประกันความเสี่ยงทุกชนิดที่จะเกิดขึ้น (construction all risk,
  erection all risk)

- ความเสี่ยงที่ส่งผลกระทบต่อสิ่งแวดล้อม

  โดยทั่วไป ในกระบวนการการผลิตคาร์บอนแบล็ค ไม่ก่อให้เกิดมลภาวะใดๆต่อสิ่งแวดล้อม
  และไม่มีกากของเสียใดๆเกิดขึ้น
  ส่วนของเสียที่เป็นน้ำซึ่งเกิดจากขบวนการผลิตจะถูกนำเข้าสู่ขบวนการบำบัดแล้วนำกลับมาใช้
  ซึ่งปัจจุบันบริษัทสามารถนำน้ำเสียทั้งหมดกลับมาใช้ใหม่โดยไม่จำเป็นต้องปล่อยออกไป
  ทำให้บริษัทได้รับรางวัลรางวัลการอนุรักษ์และฟื้นฟูแม่น้ำดีเด่น จากกระทรวงอุตสาหกรรม
  ประจำปี 2552

  ส่วนของเสียทางอากาศ เช่น ควันไฟ ซึ่งเกิดจากเผาไหม้ใน dryer และ boiler
  ผ่านออกมาทางปล่องไฟนั้น
  บริษัทมีการเก็บตัวอย่างและทดสอบว่าอยู่ในมาตราฐานของรัฐหรือไม่โดยตลอด
  อันที่จริงบริษัทได้เป็นผู้ผลิตคาร์บอนแบล็ครายแรกในอาเซียนที่ได้รับการรับรองระบบการจัดการสิ่งแวดล้อม
  ISO 14001
  ซึ่งเป็นประกาศนียบัตรยืนยันว่าบริษัทมีมาตราฐานสูงสุดในการรักษาความสะอาดของสิ่งแวดล้อม
  บริษัทได้มีการเฝ้าระวังและดูแลระบบการจัดการสิ่งแวดล้อมของบริษัท
  เพื่อให้เป็นไปตามมาตรฐานของกรมอุตสาหกรรม
  นอกจากนี้บริษัทยังว่าจ้างบริษัทจากภายนอกให้มาตรวจสอบเรื่องแวดล้อม
  และหน่วยงานราชการก็มีการตรวจสอบในเรื่องนี้อยู่เป็นประจำ
  บริษัทได้กำหนดให้การดูแลเรื่องสิ่งแวดล้อมเป็นสิ่งที่มีความสำคัญสูงสุดที่ต้องปฎิบัติและรักษาให้อยู่ในมาตราฐาน
  และที่ผ่านมาบริษัทได้มีการลงทุนในอุปกรณ์ที่จำเป็นหลายอย่างเพื่อบำบัดของเสีย
  บริษัทมีแผนที่จะลงทุนในการปรับปรุงระบบการจัดการสิ่งแวดล้อมให้ดียิ่งขึ้น

  นอกจากนี้บริษัทมีเครื่องกำเนิดไฟฟ้าโดยนำเอาก๊าชร้อนที่เป็นผลพลอยได้จากขบวนการผลิตมาเป็นวัตถุดิบและผ่านขบวนการจนได้เป็นไอน้ำและกระแสไฟฟ้ามาใช้ในโรงงาน
  ทั้งนี้บริษัทไม่มีการปล่อยก๊าชออกไปในชั้นบรรยากาศเป็นการรักษาสิ่งแวดล้อมอีกด้วย

  ทั้งนี้บริษัทมีแผนที่จะลงทุนในเครื่องจักรที่จะรักษาสิ่งแวดล้อมมากขึ้น
  โดยสำหรับโครงการขยายการผลิตใหม่ๆ
  บริษัทได้มีการประเมินผลกระทบทางสิ่งแวดล้อมโดยบริษัทผู้ประเมินอิสระและได้รับอนุมัติจากกระทรวงอตุสาหกรรม

  ที่ผ่านมา บริษัทได้รับหลายรางวัลซึ่งเป็นรางวัลระดับนานาชาติ ได้แก่ รางวัล Deming Prize,
  รางวัล TPM Excellence และ รางวัล Prime Minister’s Productivity และ รางวัล
  Thailand Quality Class
  ซึ่งรางวัลเหล่านี้ครอบคลุมถึงข้อบังคับที่เข้มงวดทางด้านสิ่งแวดล้อม
  ซึ่งแสดงให้เห็นว่าบริษัทมีความรับผิดชอบต่อสิ่งแวดล้อม

  บริษัทได้รับใบประกาศนียบัตรต่างๆ เช่น ISO/TS 16949, OHSAS 18001 และ ISO 14001
  จาก BV Certification (Thailand)
  ซึ่งเป็นประกาศนียบัตรที่ให้เกี่ยวกับการบริหารคุณภาพ, ความปลอดภัย
  อาชีวอนามัยและสิ่งแวดล้อม นอกจากนี้ บริษัทยังได้รับ ISO/IEC 17025
  ซึ่งเป็นประกาศเกี่ยวกับการรับรองห้องปฎิบัติการจากสำนักงานมาตราฐานผลิตภัณฑ์อุตสาหกรรม
  กระทรวงอุตสาหกรรม
  ซึ่งประกาศนียบัตรเหล่านี้ได้แสดงให้เห็นแล้วว่าบริษัทมีระบบการจัดการคุณภาพ
  ที่มีความปลอดภัยและให้การดูแลสิ่งแวดล้อมด้วย

  อย่างไรก็ตาม แม้ว่าบริษัทจะมีระบบจัดการสิ่งแวดล้อมที่เข้มงวดอยู่แล้ว
  แต่บริษัทก็ยังตระหนักถึงความเสี่ยงในการดำเนินธุรกิจซึ่งจะก่อให้เกิดผลกระทบต่อสิ่งแวดล้อมอยู่ตลอด

  - ความเสี่ยงจากการจัดเก็บ

  เนื่องจากบริษัทจะต้องขนส่งและเก็บรักษาทั้งในส่วนของวัตถดิบ คือน้ำมันหนืด ซึ่งมีคุณสมบัติเหนียว
  และหนืดสูง และมีส่วนผสมของซัลเฟอร์ประกอบอยู่ด้วย ในขณะที่สินค้าของบริษัท คือ
  คาร์บอนแบล็ค เป็นผงสีดำซึ่งมีอนุภาคเล็กมาก
  ซึ่งบริษัทมีความเสี่ยงทั้งในด้านการขนส่งและจัดเก็บ
  อย่างไรก็ตามบริษัทได้พยายามควบคุมความเสี่ยงดังกล่าวโดยบริษัทได้บริษัทได้ปฎิบัติตามมาตราฐานระหว่างประเทศซึ่งว่าด้วยความปลอดภัยในการขนส่งและเก็บรักษา
  ดังนั้นบริษัทจึงไม่เคยมีอุบัติเหตุร้ายแรงกับทั้งวัตถุดิบและสินค้าของบริษัท

3. ความเสี่ยงจากการลงทุน

-   การลงทุนในบริษัทอื่น

  บริษัทมีการลงทุนในบริษัทอื่นซึ่งดำเนินธุรกิจทั้งธรุกิจคาร์บอนแบล็ค, อคลิริก, สิ่งทอ, เคมีภัณฑ์
  และธุรกิจจัดหาน้ำมันหนืด ซึ่งเป็นวัตถุดิบหลักของบริษัท
  โดยมีการลงทุนทั้งในประเทศและต่างประเทศ
  การลงทุนดังกล่าวบริษัทได้ทำการวิเคราะห์และศึกษาเกี่ยวกับความเสี่ยงทั้งหมดที่อาจจะเกิดขึ้น
  ซึ่งรวมถึงได้ทำการวิเคราะห์สถานการณ์เศรษฐกิจ, สถานการณ์ทางการเงิน
  และความเสี่ยงด้านอื่นๆที่เกี่ยวข้องกับการดำเนินธุรกิจ เช่น การแข่งขัน ต้นทุนของเงินลงทุน
  ผลกระทบสิ่งแวดล้อม และกฎระเบียบต่างที่เกี่ยวข้อง

4. ความเสี่ยงทางด้านการเงิน 

-   อัตราดอกเบี้ยและอัตราแลกเปลี่ยนของเงินกู้

  ปัจจุบันบริษัทไม่มีเงินกู้ทั้งสกุลเงินต่างประเทศและสกุลเงินบาท
  ดังนั้นบริษัทจึงแทบไม่มีความเสี่ยงทางด้านอัตราแลกเปลี่ยนและอัตราดอกเบี้ยเงินกู้เลย

-   อัตราดอกเบี้ยและความน่าเชื่อถือของสถาบันการเงินจากเงินลงทุนระยะสั้น

  อัตราดอกเบี้ยในประเทศมีความผันผวนเป็นไปในทิศทางเดียวกันกับแนวโน้มของดอกเบี้ยต่างประเทศ
  บริษัทมีเงินสดเหลือจากการดำเนินงานซึ่งเกือบทั้งหมดบริษัทจะนำไปฝากระยะสั้น
  โดยเงินที่นำไปฝากทั้งหมดเป็นเงินสกุลบาท
  การเปลี่ยนแปลงของอัตราดอกเบี้ยเงินฝากจะส่งผลกระทบต่อรายได้ที่บริษัทจะได้รับ
  ดังนั้นบริษัทได้ใช้ความพยายามอย่างที่สุดที่จะคัดเลือกสถาบันการเงินที่ความมั่นคงและมีความเสี่ยงในระดับที่ยอมรับได้เพื่อฝากเงิน
  โดยบริษัทได้ฝากเงินระยะเวลาสูดสุดไม่เกิน 1 ปี

-   Foreign currency volatility / ความผันผวนของอัตราแลกเปลี่ยน

  เนื่องจากบริษัทมีการส่งออกประมาณ 40 - 45% และในขณะเดียวกันบริษัทก็มีการนำเข้าวัตถุดิบ
  เกือบ100% ซึ่งทั้งการส่งออกและนำเข้าใช้เงินสกุลดอลล่าร์เป็นหลัก

  ในระหว่างปี บริษัทได้เผชิญกับสถานการณ์วัตถุดิบราคาสูง บริษัทได้ทำ Matching
  ค่าใช้จ่ายในการนำเข้าวัตถุดิบกับรายได้ที่ได้จากการส่งออกตามนโยบาย natural hedge
  บริษัทได้ดำเนินตามนโยบายในอันที่จะป้องกันความเสี่ยงจากการผันผวนของอัตราแลกเปลี่ยน
  แต่บริษัทยังคงขาดเงินสกุลดอลล่าร์อยู่ (deficit of US dollar) นอกจากนี้ในระหว่างปี
  ค่าเงินบาทได้แข็งขึ้นเกือบทั้งปี ซึ่งเป็นผลดีต่อบริษัท เนื่องจากบริษัทมีดอลล่าร์น้อย
  ในอนาคตถ้าค่าเงินบาทกลับอ่อนค่าลง ก็จะส่งผลกระทบต่อบริษัท